2008R0900 — MT — 17.06.2015 — 003.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B REGOLAMENT TAL-KUMMISSJONI (KE) Nru 900/2008 tas-16 ta’ Settembru 2008 li jistabbilixxi l-metodi ta’ l-analiżi u d-dispożizzjonijiet tekniċi l-oħrajn meħtieġa għall-implimentazzjoni ta’ l-arranġamenti għall-importazzjoni ta’ ċertu merkanzija li tirriżultaw mill-ipproċessar tal-prodotti agrikoli (Verżjoni kodifikata) (ĠU L 248 17.9.2008, p. 8)

Emendat bi:









▼B

REGOLAMENT TAL-KUMMISSJONI (KE) Nru 900/2008

tas-16 ta’ Settembru 2008

li jistabbilixxi l-metodi ta’ l-analiżi u d-dispożizzjonijiet tekniċi l-oħrajn meħtieġa għall-implimentazzjoni ta’ l-arranġamenti għall-importazzjoni ta’ ċertu merkanzija li tirriżultaw mill-ipproċessar tal-prodotti agrikoli

(Verżjoni kodifikata)







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament (KEE) Nru 2658/87 tal-Kunsill tat-23 ta’ Lulju 1987 dwar in-nomenklatura tat-tariffi u l-istatistika u dwar it-Tariffa Doganali Komuni ( 1 ) u partikolarment l-Artikolu 9 tiegħu, Billi: (1) Ir-Regolament tal-Kummissjoni (KEE) Nru 4154/87 tat-22 ta’ Diċembru 1987 li jistabbilixxi l-metodi ta’ l-analiżi u d-dispożizzjonijiet tekniċi l-oħrajn meħtieġa għall-implimentazzjoni tar-Regolament (KEE) Nru 3033/80 tal-Kunsill li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli ( 2 ) ġie emendat ( 3 ) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat. (2) Sabiex jiġi żgurat it-trattament uniformi ta’ l-importazzjoni mill-Komunità ta’ l-oġġetti koperti bir-Regolamenti tal-Kunsill (KE) Nru 3448/93 tas-6 ta’ Diċembru 1993 li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli ( 4 ), huwa meħtieġ li jkunu stabbiliti l-metodi ta’ analiżi u d-dispożizzjonijiet oħra ta’ karattru tekniku filwaqt li tittieħed konsiderazzjoni ta’ l-evoluzzjoni xjentifika u teknika. (3) Il-miżuri stabbiliti f’dan ir-Regolament huma skond l-opinjoni tat-taqsima tat-tariffi u l-istatistika tal-Kumitat tal-Kodiċi Doganali, Billi: ADOTTAT DAN IR-REGOLAMENT







▼M2

L-Artikolu 1

Ambitu

Dan ir-Regolament jistabbilixxi dan li ġej:

(a) il-metodoloġija u l-metodi ta’ analiżi li se jintużaw biex ikun stabbilit il-kontenut tal-prodotti agrikoli fit-tifsira tal-Artikolu 2(1)(a) tar-Regolament tal-kunsill (KE) Nru 1216/2009 ( 5 ) jew il-komponenti speċifiċi tagħhom meqjusa li ġew inkorporati fl-oġġett impurtati fit-tifsira tal-Artikolu 2(1)(b) tar-Regolament (KE) Nru 1216/2009.

(b) il-metodi ta’ analiżi neċessarji li jridu jintużaw għall-implimentazzjoni tar-Regolament (KE) Nru 1216/2009 fejn jidħlu l-importazzjonijiet, tal-Anness I tar-Regolament (KEE) Nru 2658/1987 u tar-Regolament ta’ Implimentazzjoni tal-Kummissjoni (UE) Nru 514/2011 ( 6 ) jew fin-nuqqas ta’ metodu ta’ analiżi, in-natura tal-operazzjonijiet analitiċi li għandhom jitwettqu jew il-prinċipju ta’ metodu li jrid jiġi applikat.

▼B

Artikolu 2

▼M2

Kalkolu tal-kontenuti

▼B

►M2 Skont id-definizzjonijiet stabbiliti fin-noti f’qiegħ il-paġna nri 1, 2 u 3 tal-Anness III tar-Regolament (UE) Nru 514/2011 u fin-noti f’qiegħ il-paġna nri 1, 2 u 3 tal-Parti Tlieta, it-Taqsima I, l-Anness 1, it-Tabella 1 tal-Anness I tar-Regolament (KEE) Nru 2658/87 li jikkonċernaw il-kontenut ta’ proteina fil-ħalib, il-kontenut ta’ lamtu/glukożju u l-kontenut ta’ sukrożju/zokkor maqlub/iżoglukożju, għandhom jintużaw dawn il-formuli, proċeduri u metodi fil-każijiet

(a) fejn iridu jiġu applikati l-Annessi II u III tar-Regolament (UE) Nru 514/2011

(b) fejn irid jiġi stabbilit il-kontenut ta’ xaħam fil-ħalib, il-kontenut ta’ proteina fil-ħalib, il-kontenut ta’ lamtu/glukożju u l-kontenut ta’ sukrożju/zokkor maqlub/iżoglukożju għall-fini li jingħażel l-element agrikolu, id-dazji addizzjonali għaz-zokkor u d-dazji addizzjonali għad-dqiq xierqa fil-każ ta’ importazzjonijiet nonpreferenzjali kif ipprovdut fil-Parti II u fil-Parti III, it-Taqsima I, l-Anness 1, tal-Anness I tar-Regolament (KEE) Nru 2658/87: ◄ (1) Il-kontenut f’lamtu jew figlukożju: (espress bħala kontenut 100 % f’lamtu anidruż tal-prodotti kif ippreżentati) (a) (Z – F) × 0,9, jekk il-kontenut f’glukożju ma jkunx inqas mill-kontenut f’fruttożju; jew (b) (Z – G) × 0,9, meta l-kontenut figlukożju huwa anqas mill-kontenut f’fruttożju: fejn: Z = huwa l-kontenut figlukożju determinat bil-metodu stabbilit fl-Anness I ta’ dan ir-Regolament; F = huwa l-kontenut f’fruttożju determinat mill-HPLC (il-kromatografija tal-likwidu ta’ prestazzjoni għolja); G = huwa l-kontenut figlukożju determinat mill-HPLC. Fil-każ ta’ punt (a), meta l-preżenza f’lattożju idrolisat hija ddikjarata u/jew jinstabu fil-kwantitajiet tal-lattożju u l-galattożju, il-kontenut figlukożju jkun ekwivalenti għall-kontenut f’galattożju (determinat mill-HPLC) għandu jiġi mnaqqas mill-kontenut figlukożju (Z) qabel ma ssir xi kalkolazzjoni oħra. (2) Il-Kontenut f’suktożju/zokkor invertit/iżoglukożju: (espress bħala kontenut f’sukrożju tal-prodotti) (a) S + (2F) × 0,95, jekk il-kontenut figlukożju ma jkunx inqas mill-kontenut f’fruttożju; (b) S + (G + F) × 0,95, jekk il-kontenut figlukożju jkun inqas mill-kontenut f’fruttożju fejn: S = huwa l-kontenut f’sukrożju determinat mill-HPLC; F = huwa l-kontenut f’fruttożju determinat mill-HPLC; G = huwa l-kontenut figlukożju stabbilit mill-HPLC. Meta l-preżenza tal-lattożju idrolisat hija ddikjarata u/jew jinstabu kwantitajiet tal-lattożju u l-galattożju, il-kontenut figlukożju (G), ekwivalenti għall-kontenut f’galattożju (determinat mill-HPLC) għandhom jitnaqqsu mill-kontenut f’glukożju qabel isir xi kalkolu ieħor. (3) Il-Kontenut fi grass tal-ħalib ▼M3 (a) Għajr għal meta stipulat mod ieħor fil-paragrafi (b) jew (c), il-kontenut ta' xaħam fil-ħalib skont il-piż tal-oġġetti kif preżentati għandu jiġi determinat bl-estrazzjoni biż-żejt mhux maħdum ħafif wara l-idroliżi bl-aċidu idrokloriku; ▼B (b) Meta xaħmijiet oħra għajr il-grassijiet tal-ħalib jiġu ddikjarati wkoll fil-kompożizzjoni ta’ l-oġġetti, għandha tiġi applikata l-proċedura li ġejja: — il-perċentwal tal-piż tal-grassijiet (totali) fl-oġġetti għandu jiġi stabbilit kif imsemmi fil-paragrafu (a), — sabiex jiġi stabbilit il-kontenut fi grass tal-ħalib, għandu jintuża metodu bbażat fuq l-estrazzjoni bil-petroleum fin, ippreċedut bl-idrolożi bl-aċidu idrokloriku u segwit bil-kromotografija tal-gass ta’ l-esteri tal-metil ta’ l-aċidi xaħmin. Jekk tiġi mikxufa l-preżenża tal-grassijiet tal-ħalib, il-perċentwal ta’ dan jiġi kkalkolat billi jiġi mmultiplikat il-perċentwal tal-konċentrazzjoni tal-metil butirat b’25, billi jiġi mmultiplikat il-prodott bil-perċentwal totali tal-kontenut fi grass bil-piż ta’ l-oġġetti u jiġi diviż b’100. ▼M3 (c) Meta xaħmijiet oħra għajr għal xaħmijiet tal-ħalib jiġu dikjarati wkoll fil-kompożizzjoni ta' oġġetti li għandhom imposta skont komponent agrikolu kif stipulat fil-Parti Tnejn u fl-Anness 1 tat-Taqsima I tal-Parti Tlieta tan-Nomenklatura Magħquda stabbilita fl-Anness I tar-Regolament (KEE) Nru 2658/87, u li fihom 30 % ta' proteina tal-ħalib jew aktar kif determinat f'konformità mal-punt 4 ta' dan l-Artikolu, u anqas minn 6 % ta' xaħam tal-ħalib kif dikjarat mid-dikjarant, għandha tkun applikata l-proċedura segwenti minflok il-proċedura stabbilita fil-punt (b): — il-piż perċentwali tat-total ta' xaħmijiet fl-oġġetti għandu jiġi ddeterminat kif stabbilit fil-punt (a), — għall-fini li jkun determinat il-kontenut ta' xaħam tal-ħalib, għandu jintuża metodu bbażat fuq l-estrazzjoni biż-żejt mhux maħdum ħafif, preċedut bl-idrolożi bl-aċidu idrokloriku u segwit bil-kromatografija b'fażi gassuża tal-eteri tal-metil tal-aċidi grassi. Jekk tinstab il-preżenza ta' xaħam tal-ħalib, il-perċentwal tiegħu għandu jiġi kkalkulat billi il-perċentwal tal-konċentrazzjoni ta' butirat tal-metil jiġi mmultiplikat b'50, il-prodott jiġi mmultiplikat bil-perċentwal totali ta' kontenut ta' xaħam skont il-piż tal-prodotti u wara dan issir diviżjoni b'100. ▼B (4) Il-Kontenut- fi proteina tal-ħalib (a) Bla ħsara għad-disposizzjonijiet fil-punt (b), il-kontenut fi proteina tal-ħalib tal-prodotti għandu jkun ikkalkolat billi jkun immoltiplikat il-kontenut f’-nitroġenu (stabbilit permezz tal-metodu Kjeldahl) bil-fattur 6,38. (b) billi l-komponenti li jkunu jinsabu fil-proteini apparti mill-proteini tal-ħalib għandhom ukoll jiġu ddikjarati fil-kompożizzjoni tal-prodotti: — il-kontenut totali f’nitroġenu għandu jkun determinat bil-metodu Kjeldahl; — il-proteina tal-ħalib għandha tkun ikkalkulata kif imsemmija f’punt (a) billi tnaqqas mill-kontenut tal-perċentwal f’nitroġenu totali, il-kontenut f’nitroġenu ikun jikkorrispondi mal-proteini li ma jkunux tal-ħalib.

Artikolu 3

▼M2

Klassifikazzjoni tal-Oġġetti

▼B

►M2 Għall-fini li jiġi appplikat l-Anness I tar-Regolament (KE) Nru 514/2011 u l-Anness I tar-Regolament (KEE) Nru 2658/87, għall-klassifikazzjoni tal-oġġetti li ġejjin għandhom jintużaw il-metodi u proċeduti li ġejjin: ◄

(1) Għall-iskop li jiġu klassifikati prodotti li jaqgħu taħt il-kodiċi NM 0403 10 51 sa 0403 10 59 , 0403 10 91 sa 0403 10 99 , 0403 90 71 sa 0403 90 79 u 0403 90 91 sa 0403 90 99 , il-kontenut fi grass tal-ħalib għandu jkun iddeterminat bil-metodu riferut fl-Artikolu 2(3) ta’ dan ir-Regolament.

▼M2

(2) Għall-iskopijiet tal-klassifikazzjoni tal-prodotti li jaqgħu taħt il-kodiċi NM 1704 10 10 u 1704 10 90 u 1905 20 10 sa 1905 20 90 , il-kontenut ta’ sukrożju, li jinkludi z-zokkor maqlub espress bħala sukrożju, għandu jkun stabbilit bil-metodu HPLC; (iz-zokkor maqlub espress bħala sukrożju hu kkalkulat bħala s-somma ta’ ammonti indaqs ta’ glukożju u fruttożju mmultiplikati b’0.95);

(3) Għall-finijiet tal-klassifikazzjoni tal-prodotti li jaqgħu taħt il-kodiċi NM 1806 10 15 sa 1806 10 90 , il-kontenut ta’ sukrożju/zokkor maqlub/iżoglukożju għandu jkun stabbilit skont il-formuli, il-metodu u l-proċeduri stabbiliti fil-punt 2 tal-Artikolu 2 ta’ dan ir-Regolament;

▼B

(4) Għall-iskopijiet tal-klassifikazzjoni tal-prodotti li jaqgħu taħt il-kodiċi NM 3505 20 10 sa 3505 20 90 , il-lamtu, id-destrin jew kontenut f’lamtu ieħor mibdul għandu jkun iddeterminat skond il-formuli, il-metodu u l-proċeduri stabbiliti fl-Anness II ta’ dan ir-Regolament.

(5) Għall-iskopijiet tal-klassifikazzjoni tal-prodotti li jaqgħu taħt il-kodiċi NM 3809 10 10 sa 3809 10 90 , is-sustanza amilakuża għandha tkun iddeterminata bil-metodu stabbilit fl-Anness II ta’ dan ir-Regolament.

(6) Għall-iskopijiet tal-klassifikazzjoni tal-prodotti li jaqgħu jew taħt il-kodiċi NM 1901 90 11 jew 1901 90 19 , id-distinzjoni bejn iż-żewġ kodiċi għandha ssir fuq il-bażi ta’ l-estratt xott determinat bit-tnixxif f’temperatura ta’ 103 ± 2 oC għall-piż kostanti.

(7) Għall-iskop li jkunu klassifikati prodotti li jaqgħu fil-kodiċi NM 1902 19 10 u 1902 19 90 , il-metodu stabbilit fl-Anness III ta’ dan ir-Regolament għandu jiġi użat biex tinstab il-preżenza ta’ dqiq komuni tal-qamħ u s-smid fl-għaġin.

(8) Il-kontenut f’mannitolu u D-glukitol (sorbitol) tal-prodotti li jidħlu fil-kodiċi NM 2905 44 11 sa 2905 44 99 u 3824 60 11 sa 3824 60 99 , huma stabbiliti bl-użu ta’ HPLC.

Artikolu 4

▼M2

Rapport tat-test

▼B

1. Għandu jitħejja rapport dwar it-testijiet.

2. Ir-rapport dwar it-testijiet għandu jkollu l-informazzjoni li ġejja:

— l-informazzjoni kollha meħtieġa biex ikun identifikat il-kampjun,

— il-metodu Komunitarju użat u r-referenza preċiża għall-istrument legali li fih jinstab, jew, meta xieraq, ir-referenza dettaljata għall-metodu, waqt li tiġi speċifikata n-natura ta’ l-operazzjonijiet analitiċi jew il prinċipju tal-metodu li għandu jkun applikat, kif indikat f dan ir-Regolament,

— kwalunkwe fatturi li setgħu jinfluwenzaw dawn ir-riżultati,

— ir-riżultati ta’ l-analiżi, filwaqt li jitqies il-mod li bih jitfissru fil-metodu użat biex jiġu espressi u l-metodu ta’ l-espressjoni iddettata mill-ħtiġiet tad-dwana jew tad-dipartimenti amministrattivi li jkunu talbu l-analiżi.

▼M3

Artikolu 4a

1. Sas-17 ta' Diċembru 2017 l-Istati Membri għandhom jikkomunikaw lill-Kummissjoni informazzjoni dwar ir-riżultati tal-analiżi mwettqa f'konformità mal-proċeduri stipulati fl-Artikolu 2(3) u (4), b'rabta ma oġġetti b'kontenut ta' proteina tal-ħalib ta' 30 % jew aktar kif determinat f'konformità mal-Artikolu 2(4) u dikjarat għad-dwana bejn is-17 ta' Ġunju 2015 u s-17 ta' Ġunju 2017.

2. L-informazzjoni msemmija fil-paragrafu 1 għandha tiġi kkomunikata f'forma elettronika u tkun tikkonsisti minn dawn li ġejjin:

(a) id-data tal-aċċettazzjoni tad-dikjarazzjoni doganali;

(b) il-kwantità tal-prodotti kkonċernati;

(c) il-klassifikazzjoni tat-tariffi tal-prodotti kkonċernati;

(d) il-kodiċi addizzjonali ddikjarat u, għal prodotti li għalihom il-metodu tal-analiżi stabbilit fil-punt (c) tal-Artikolu 2(3) ġie applikat, il-kodiċi addizjonali applikabbli abbażi tar-riżultati ta' dak il-metodu;

(e) il-kontenut ta' proteina tal-ħalib kif determinat bil-metodu ta' analiżi msemmi fl-Artikolu 2(4);

(f) indikazzjoni tal-metodu ta' analiżi applikat għad-determinazzjoni tal-kontenut ta' xaħam tal-ħalib f'konformità mal-Artikolu 2(3);

(g) il-kontenut ta' proteina tal-ħalib kif determinat bil-metodu ta' analiżi msemmi fil-punt (a) tal-Artikolu 2(3);

(h) il-kontenut ta' xaħam tal-ħalib kif determinat b'wieħed mill-metodi ta' analiżi msemmija fl-Artikolu 2(3);

(i) fejn dan huwa rilevanti, it-tip ta' xaħmijiet apparti mix-xaħam tal-ħalib misjub fil-prodott agrikolu proċessat.

3. Abbażi tal-informazzjoni riċevuta mill-Istati Membri f'konformità mal-paragrafi 1 u 2, il-Kummissjoni għandha tippreżenta rapport lill-Istati Membri dwar il-funzjonament tal-proċedura stipulata fil-punt (c) tal-Artikolu 2(3). Il-Kummissjoni għandha tippreżenta dak ir-rapport sas-17 ta' Ġunju 2018.

▼B

Artikolu 5

▼M2

Dispożizzjonijiet finali

▼B

Ir-Regolament (KEE) Nru 4154/87 hu mħassar.

Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness V.

Artikolu 6

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.

Dan ir-Regolament għandu jkun jorbot fl-intier tiegħu u jkun direttament applikabbli fl-Istati Membri kollha.

▼M1









ANNESS I

Id-determinazzjoni enżimatika tal-lamtu u tal-prodotti ta' degradazzjoni tiegħu inkluż il-glukożju fi prodotti tal-ikel bl-użu ta' kromotografija likwida ta' prestazzjoni għolja (HPLC)

1. Ambitu

Dan il-metodu jiddeskrivi d-determinazzjoni tal-kontenut tal-lamtu u l-prodotti ta' degradazzjoni tiegħu inkluż il-glukożju fi prodotti tal-ikel għall-konsum mill-bniedem li minn hawn ’il quddiem se jissejjaħ “lamtu”. Il-kontenut tal-lamtu huwa ddeterminat minn analiżi kwantitattiva tal-glukożju bi kromotografija likwida ta' prestazzjoni għolja (HPLC) wara konverżjoni enżimatika ta' lamtu u tal-prodotti ta' degradazzjoni tiegħu fi glukożju.

2. Definizzjoni tal-kontenut totali tal-glukożju u tal-kontenut totali tal-glukożju espress bħala lamtu

Il-kontenut totali tal-glukożju jfisser il-valur Z kif ikkalkulat f'punt 7.2.1 ta' dan l-Anness. Dan jirrappreżenta l-kontenut tal-lamtu u l-prodotti ta' degradazzjoni tiegħu, inkluż il-glukożju.

Il-kontenut tal-lamtu/glukożju kif iddefinit fl-Anness III għar-Regolament tal-Kummissjoni (KE) Nru 1460/96 għandu jkun ikkalkulat abbażi tal-kontenut totali tal-glukożju Z u kif stabbilit fl-Artikolu 2 punt 2.1 ta’ dan ir-Regolament.

Il-kontenut tal-lamtu (jew tad-destrin) kif inhu imsemmi fil-kolonna 3 tal-Anness IV għar-Regolament (KE) Nru 1043/2005 ( 7 ) għandu jkun ikkalkulat abbażi tal-kontenut totali tal-glukożju Z kif stabbilit fl-Artikolu 2 punt 2.1 tar-Regolament (KE) Nru 904/2008 ( 8 ).

Il-kontenut tal-Lamtu imsemmi f'punt 1 ta' dan l-Anness ifisser il-valur E, kif ikkalkulat f'punt 7.2.2 ta' dan l-Anness. Huwa espress f' % (m/m). Huwa ewkivalenti għall-kontenut totali tal-glukożju Z, espress bħala lamtu. Il-valur E ma jinterferix fil-kalkolazzjonijiet imsemmija hawn fuq.

3. Prinċipju

Il-kampjuni huma omoġenizzati u sospiżi fl-ilma. Il-lamtu u l-prodotti ta' degradazzjoni, preżenti fil-kampjuni, huma enżemikament ikkonvertiti fi glukożju f'żewġ stadji:

(1) Il-lamtu u l-prodotti ta' degradazzjoni tiegħu huma kkonvertiti parzjalment fi ktajjen tal-glukożju solubbli bl-użu ta' alfa-amilażi termostabbli f'90 °C. Għal konverżjoni effettiva huwa neċessarju li l-kampjuni jinħallu kompletament jew inkella jkunu preżenti f'forma ta' sospenzjoni li jkollha biċċiet solidi żgħar ħafna

(2) Il-ktajjen tal-glukożju solubbli huma kkonvertiti fi glukożju bl-użu ta' amiloglukosidażi f'60 °C

Prodotti li fihom kontenut għoli ta' proteini jew xaħam jgħaddu minn proċess ta' tisfija u huma ffiltrati.

Id-determinazzjoni taz-zokkor issir bl-analiżi HPLC.

Minħabba li jista' jkun hemm inverżjoni parzjali ta' sukrożju matul it-trattament enżimatiku, id-determinazzjoni ta' zokkor liberu issir ukoll bl-analiżi HPLC biex jiġi kkalkulat il-kontenut tal-glukożju korrett.

4. Reaġenti u materjali oħra

Uża reaġenti ta' grad analitiku rikonoxxut u ilma demineraliżżat.

4.1. Glukożju, min. 99 %.

4.2. Fruttożju, min. 99 %.

4.3. Sukrożju, min. 99 %.

4.4. Maltożju-monoidrat, min. 99 %.

4.5. Lattożju-monoidrat, min. 99 %.

4.6. Is-soluzzjoni ta' alfa-amilażi termostabbli (1,4-alfa-D-Glukan-glukoidrolażi), b'attività ta' madwar 31 000 U/ml (1U se jillibera 1.0 mg ta' maltożju minn lamtu fi 3 minuti f'pH 6.9 and 20 °C). Din l-enżima tista' tikkontjeni ammont żgħir ta' impuritajiet (eż. glukożju jew sukrożju) u enżimi oħra li jinterferixxu. Ħżin f'temperatura ta' madwar 4 °C. Alternattivament, sorsi oħra ta' alfa-amilażi jistgħu jintużaw biex jipproduċu soluzzjoni finali b'attività tal-enżimi komparabbli.

4.7. Amiloglukosidażi (1,4-alfa-D-Glukan glukoidrolażi) minn Aspergillus niger, trab b'attività ta' madwar 120 U/mg jew madwar 70 U/mg (1U se jillibera 1 mikromol glukożju mil-lamtu fil-minuta f'pH 4.8 and 60 °C). Din l-enżima tista' tikkontjeni ammont żgħir ta' impuritajiet (eż. glukożju jew sukrożju) u enżimi oħra li jinterferixxu (eż., Invertażi). Ħżin f'temperatura ta' madwar 4 °C. Alternattivament, sorsi oħra ta' amiloglukosidażi jistgħu jintużaw li jipproduċu soluzzjoni finali b'attività tal-enżimi komparabbli.

4.8. Aċetat diidrat taz-zingu, p.a..

4.9. Eksaċjanuferrat tal-potassju (II) (Potassium hexacyanoferrate (II)) (K4[Fe(CN)]6.3H2O), ekstra pur.

4.10. Aċetat tas-sodju anidruż, p.a..

4.11. Aċdu aċetiku glaċjali, 96 % (v/v) (minimu).

4.12. Bafer tal-aċetat tas-sodju (0.2 mol/l). Iżen 16.4 gramma aċetat tas-sodju (punt 4.10) f'biker tal-ħġieġ. Ħoll fl-ilma u laħlaħ ġo flask volumetriku ta' 1 000 ml. Iddilwixxi bl-ilma sa fejn immarkat u aġġusta l-pH għall-4.7 bl-aċdu aċetiku (bl-użu ta' strument tal-pH (punt 5.7). Din is-soluzzjoni tista' tintuża sa massimu ta' 6 xhur b'temperatura tal-ħżin ta' 4 °C.

4.13. Soluzzjoni amiloglukosidażi. Ipprepara soluzzjoni ta' trab amiloglukosidażi (punt 4.7) billi tuża bafer tal-aċetat tas-sodju (punt 4.12). L-attività tal-enżima trid tkun suffiċjenti u skont il-kontenut tal-lamtu fl-ammont tal-kampjun (pereżempju, attività ta' madwar 600 U/ml hija miksuba minn 0.5 g ta' trab amiloglukosidażi 120 U/mg (punt 4.7) f'volum finali ta' 100 ml għal gramma lamtu fl-ammont tal-kampjun). Ipprepara immedjatament qabel l-użu.

4.14. Soluzzjonijiet ta' referenza. Ipprepara soluzzjonijiet tal-glukożju, fruttożju, sukrożju, maltożju u lattożju fl-ilma, kif użat konvenzjonalment fl-analiżi HPLC taz-zokkor.

4.15. Reaġent għat-tisfija (Carrez I). Ħoll 219.5 gramma aċetat taż-żingu (punt 4.8) fl-ilma f'biker tal-ħġieġ. Laħlaħ ġo flask volumetriku tal-1 000 ml u żid 30 ml aċdu aċetiku (punt 4.11). Ħallat sew u żid bl-ilma sa fejn immarkat. Din is-soluzzjoni tista' tintuża sa massimu ta' 6 xhur meta maħżuna f'temperatura ambjentali ta' ġewwa. Reaġenti oħra tat-tisfija, ekwivalenti għas-soluzzjoni ta' Carrez, jistgħu jintużaw.

4.16. Reaġent għat-tisfija (Carrez II). Ħoll 106,0 gramma ħeksaferroċjanur tal-potassju (II) (potassium hexacyanoferrate (II)) (punt 4.9) fl-ilma f'biker tal-ħġieġ. Laħlaħ ġo flask volumetriku tal-1 000 ml. Ħallat sew u żid bl-ilma sa fejn immarkat. Din is-soluzzjoni tista' tintuża sa massimu ta' 6 xhur meta maħżuna f'temperatura ambjentali ta' ġewwa. Reaġenti oħra tat-tisfija, ekwivalenti għas-soluzzjoni ta' Carrez, jistgħu jintużaw.

4.17. HPLC Fażi mobbli. Ipprepara fażi mobbli li tkun tista' tintuża konvenzjonalment fl-analiżi HPLC taz-zokkor. Fil-każ tal-użu ta' kolonna bil-ġel tas-silika aminopropil, eż., fażi mobbli komuni hija taħlita ta' grad tal-ilma HPLC u aċetonitrile.

5. Apparat

5.1. Apparat standard tal-ħġieġ.

5.2. Filtri skanalati, eż., 185 mm.

5.3. Filtri tas-siringi, 0,45 μm, adattati għal soluzzjonijiet ta' ilma.

5.4. Vjali għall-ikkampjunar adattati għall-kampjunatur awtomatiku HPLC.

5.5. Flasks volumetriċi tal-100 ml.

5.6. Siringi tal-plastik, 10 ml.

5.7. Miter tal-pH.

5.8. Bilanċ analitiku.

5.9. Banju tal-ilma bit-termostat, li jista' jiġi rregolat għal 60 °C u 90 °C.

5.10. HPLC Apparat adatt għall-analiżi taz-zokkor.

6. Proċedura

6.1. Preparazzjoni tal-kampjun għal-diversi tipi ta' prodotti

Il-prodott huwa omoġenizzat.

6.2. Porzjon ta' kampjun

L-ammont tal-kampjun huwa stmat mid-dikjarazzjoni tal-ingredjent u l-kundizzjonijiet tal-analiżi HPLC (konċentrazzjoni tas-soluzzjoni ta' referenza tal-glukożju), u ma għandux ikun aktar minn:

Iżen il-kampjun sa eżattezza ta' 0.1 mg.

6.3. Determinazzjoni tal-vojt

Il-vojt hu ddeterminat billi ssir analiżi kompluta (kif deskritt f'punt 6.4), mingħajr ma jiżdied kampjun. Ir-riżultat tad-determinazzjoni tal-vojt jintuża fil-kalkolu tal-kontenut tal-lamtu (punt 7.2).

6.4. Analiżi

6.4.1. Tħejjija tal-kampjuni

Omoġenizza l-kampjun billi tħawdu jew iċċaqalqu. Il-porzjon magħżul għall-eżami (punt 6.2) jintiżen ġo flask volumetriku (punt 5.5) u jiġi miżjud madwar 70 ml ta' ilma sħun.

Wara li tħollu jew li ġġibu f'sospensjoni, żid 50 mikrolitru ta' alfa-amilażi termostabbli (punt 4.6) u saħħan f'temperatura ta' 90 °C għal 30 minuta f'banju tal-ilma (punt 5.9). Berred malajr kemm jista' jkun għal temperatura ta' 60 °C f'banju tal-ilma, u żid 5 ml ta' soluzzjoni ta' amiloglukosidażi (punt 4.13). Għal kampjuni li jistgħu jinfluwenzaw il-pH tas-soluzzjoni ta' reazzjoni, ikkontrolla l-pH u aġġustah għal 4,6 sa 4,8, jekk neċessarju. Agħti ċans 60 minuta biex jirreaġixxi f'temperatura ta' 60 °C. Berred il-kampjuni għal temperatura ambjentali.

6.4.2. Kjarifikazzjoni

Għal kampjuni b'kontenut għoli ta' proteini jew xaħam, meħtieġa tisfija billi żżid 1 ml Carrez I (punt 4.15) mas-soluzzjoni tal-kampjun. Wara li tħawwad, żid 1 ml Carrez II (punt 4.16). Erġa’ ħawwad il-kampjun.

6.4.3. L-ipproċessar għall-analiżi HPLC

Il-kampjun fil-flask volumetriku huwa miżjud bl-ilma sa fejn immarkat, omoġenizzat u ffiltrat b'filtru skanalat (punt 5.2). Iġbor l-estratt tal-kampjun.

Iffiltra l-estratti minn filtru tas-siringi (punt 5.3) b'siringa (punt 5.6) li tkun ġiet imlaħalħa qabel bl-estratt. Iġbor il-filtrati ġo vjali (punt 5.4).

6.5. Kromatografija

Il-HPLC issir kif konvenzjonalment isir għall-analiżi taz-zokkor. Jekk l-analiżi HPLC turi traċċi ta' maltożju, il-lamtu ma jkunx ikkonvertit biżżejjed, li jirriżulta f'irkupru baxx ħafna għall-glukożju.

7. Kalkolu u tifsira tar-riżultati

7.1. Kalkolu tar-riżultati HPLC

Għall-kalkolu tal-kontenut tal-lamtu, ir-riżultati ta' żewġ analiżi HPLC huma neċessarji, jiġifieri z-zokkor preżenti fil-kampjun qabel (“zokkor liberu”) u wara t-trattament enżimatiku (kif deskritt f'dan il-metodu). Għandha ssir ukoll determinazzjoni tal-vojt biex tkun tista' ssir korrezzjoni għaz-zokkor preżenti fl-enżimi.

Fl-analiżi HPLC, il-quċċata tal-erja hija ddeterminata wara l-integrazzjoni u l-konċentrazzjoni hija kkalkulata wara l-kalibrazzjoni b'soluzzjonijiet ta' referenza (punt 4.14). Mill-konċentrazzjoni tal-glukożju (g/100 ml) wara trattament enżimatiku, titnaqqas il-konċentrazzjoni tal-glukożju (g/100 ml) fil-vojt. Eventwalment il-kontenut (g sokkor/100 g kampjun) ta' zokkor huwa kkalkulat bl-użu tal-ammont ta' kampjun iddiferenzjat, li jirriżulta f':

(1) analiżi HPLC qabel trattament enżimatiku, li turi l-kontenut (g/100 g) ta' zokkor liberu: — glukożju G — fruttożju F — sukrożju S

(2) analiżi HPLC wara trattament enżimatiku, li turi l-kontenut (g/100 g) ta' zokkor: — glukożju wara l-korrezzjoni għall-vojt (Ge cor) — fruttożju F — sukrożju S

7.2. Kalkolu tal-kontenut tal-lamtu

7.2.1. Kalkolu tal-glukożju totali “Z”

Jekk l-ammont ta' fruttożju wara trattament enżimatiku (Fe) ikun ogħla mill-ammont tal-fruttożju qabel it-trattament enżimatiku (F), mela s-sukrożju, preżenti fil-kampjun, huwa parzjalment ikkonvertit fi fruttożju u glukożju. Dan ifisser li għandha ssir korrezzjoni għall-glukożju lliberat (Fe – F).

Z, kontenut tal-glukożju finali wara korrezzjoni f'g/100g:

Z = (Ge cor) – (Fe – F)

7.2.2. Kalkolu tal-kontenut totali tal-glukożju espress bħala lamtu

E, kontenut tal-“lamtu” fi g/100 g:

E = [(Ge cor) – (Fe – F)] × 0,9

8. Preċiżjoni

Id-dettalji ta' test inter-laboratorju li għandu x'jaqsam ma' dejta ta' preċiżjoni tal-metodu li twettaq fuq żewġ kampjuni huma mogħtija f'dan il-punt. Huma jirriflettu r-rekwiżiti ta' prestazzjoni għall-metodu deskritt f'dan l-anness.

Riżultati ta' eżami inter-laboratorju (Informattiv).

Twettaq eżami inter-laboratorju fl-2008 bil-parteċipazzjoni tal-laboratorji Ewropej tad-Dwana.

Il-valutazzjoni ta' dejta ta' preċiżjoni kienet imwettqa skont il-“Protocol for the design, conduct and interpretation of method-performance”, W. Horwitz, (rapport tekniku IUPAC), Pure & Appl. Chem., Vol. 67, Nru 2, PP. 331-343, 1995.

Id-dejta ta' preċiżjoni huma mogħtija fit-tabella hawn taħt.







Kampjuni 1: 2: Z kampjun 1 Z kampjun 2 Numru ta' laboratorji 41 42 Numru ta' laboratorji wara l-eliminazzjoni ta' valuri estremi 38 39 Medja (%, m/m) 29,8 55,0 Devjazzjoni standard ta’ ripetibilità sr (%, m/m) 0,5 0,5 Devjazzjoni standard ta’ riproduċibilità sR (%, m/m) 1,5 2,3 Limitu ta' ripetibilità r (%, m/m) 1,4 1,4 Limitu ta' riproduċibilità R (%, m/m) 4,2 6,6

▼B









L-ANNESS II

Id-determinazzjoni tal-lamti jew tad-destrini jew tal-kontenut f’lamtu ieħor modifikat fil-prodotti tal-kodiċi NK 3505 20 10 sa 3505 20 90 u tal-kontenut amilaċeji tas-sustanzi fil-prodotti tal-kodiċi NK 3809 10 10 sa 3809 10 90

I. PRINĊIPJU

Il-lamtu jiġi konvertit bl-aċidu idroliżu f’zokkor li huma determinati bil-volum bl-użu tas-soluzzjoni ta’ Fehling.

II. L-APPARAT U L-KIMIKA

1. Garafina ta’ madwar 250 ml;

2. Garafina gradwata ta’ 200 ml;

3. Buretta gradwata 25 ml;

4. Aċtu idrokloriku b’densità ta’ 1,19;

5. Soluzzjoni ta’ l-idrossidu tal-potassju;

6. Faħam tal-kannol għad-dekolarizzazzjoni;

7. Is-Soluzzjoni Fehling;

8. Soluzzjoni blu tal-metilene (1 %).

III. METODU:

Figarafina ta’ 250 ml poġġi kampjun li jkun fih madwar 1 g ta’ lamtu. Żid 100 ml ta’ l-ilma distillat u 2 ml ta’ aċidu idrokloriku. Wassal għat-togħlija u għal rifluss għal tliet sigħat.

Ittrasferixxi l-kontenut tal-garafina u tat-tlaħlil figarafina gradwata ta’ 200 ml. Berred u kważi nnewtralizza bis-soluzzjoni ta’ l-idrossidu tal-potassju. Żid ilma distillat sa 200 ml u ffiltrah fuq ftit faħam tal-kannol tal-dikolarizzazzjoni.

Ferra s-soluzzjoni f’buretta gradwata u naqqas għal 10 ml tas-soluzzjoni Fehling bil-metodu segwenti:

Figarafina bil-qiegħ ċatt ta’ madwar 250 ml ferra 10 ml tas-soluzzjoni Fehling (5 ml tas-soluzzjoni A u 5 ml tas-soluzzjoni B). Ħawwad sakemm isir ċar u żid 40 ml ta’ ilma distillat u kwantità żgħira ta’ kwarz jew ħaffiefa.

Il-garafina għandha titpoġġa fuq dixx kwadru ta’ l-asbestos li jkollu toqba tonda ta’ diametru ta’ madwar 6 ċm fiċ-ċentru, filwaqt li l-asbestos jitpoġġa fuq garża tal-fildiferru. Saħħan il-garafina fir-rata tali li l-likwidu jibda jagħli wara xi żewġ minuti.

Mill-buretta, żid mal-likwidu jagħli kwantitajiet suċċessivi tas-soluzzjoni taz-zokkor sakemm il-kulur blu tas-soluzzjoni ta’ Fehling bilkemm jibqa’ jintagħraf; imbagħad għandhom jiżdiedu 2 jew 3 qatriet tas-soluzzjoni blu tal-metilene bħala indikatur u, għandha titkompla t-titrazzjoni billi kwantitajiet oħra jiżiedu mas-soluzzjoni taz-zokkor, qatra wara qatra sakemm il-kulur blu ta’ l-indikatur jisparixxi.

Għal aktar eżattezza t-titrazzjoni għandha tirrepeti ruħha taħt l-istess kondizzjonijiet, pero’ għandha tinżied mingħajr ebda pawsa s-soluzzjoni taz-zokkor meħtieġa biex tirriduċi s-soluzzjoni ta’ Fehling. F’din it-tieni titrazzjoni, it-tnaqqis tas-soluzzjoni ta’ Fehling għandha ssir fi żmien tliet minuti. Għandha tkompli tagħli għal preċiżament żewġ minuti oħra, filwaqt li tinżied il-kimika f’ħin ta’ minuta qatra b’qatra għas-soluzzjoni tat-togħlija sakemm il-kulur blu jisparixxi.

Dan il-persentaġġ bil-piż tal-lamtu fil-kampjun għandu jiġi determinat skond il-formula li ġejja:

lamtu % = ((T × 200 × 100)/(n × p)) × 0,95

meta:

T : hija il-kwantita tal-grammi tad-destrożju anidrożju li jikkorrispondi sa 10 ml tas-soluzzjoni ta’ Fehling (5 ml tas-soluzzjoni A u 5 ml tas-soluzzjoni B). Din it-titrazzjoni tikkorrispondi għal 0,04945 g tad-destrożju androżju tas-soluzzjoni A li jkun fiha 17,636 g ta’ ramm għal kull litru;

n : hija in-numru ta’ ml tas-soluzzjoni taz-zokkor użata għat-titrazzjoni;

p : hija il-piż ta’ l-ammont tal-kampjun;

0,95 : hija ir-rata tal-konverżjoni tad-destrożju anidruż fil-lamtu.

IV. IL-PREPARAZZJONI TAS-SOLUZZJONIJIET TA’ FEHLING

Soluzzjoni A : F’garafina gradwata għandu jkun maħlul 69,278 g ta’ sulfat tar-ramm kristallizzat – Reaġent Analitiku (CuSO4 5H2O) - ħieles mill-ħadid f’ilma distillat u li jwassal il-volum ta’ litru wieħed bl-ilma distillat. Il-qawwa korretta ta’ din is-soluzzjoni għandha tkun verifikata b’determinazzjoni kwantitattiva tar-ramm.

Soluzzjoni B : F’garafina gradwata 100 g ta’ sodju idrossidu u 346 g ta’ tarttrat tas-sodju tal-potassju doppju (melħ ta’ Rochelle) għandhom jinħallu f’ilma distillat u l-volum għandu jiżdied għal-litru wieħed b’ilma distillat.

Iż-żewġ soluzzjoni A u B għandhom ikunu imħaltin bi kwantitajiet egwali immedjatament qabel l-użu. 10 ml ta’ soluzzjoni ta’ Fehling (5 ml tas-soluzzjoni A u 5 ml tas-soluzzjoni B) huma kompletament imnaqqsa, taħt il-kondizzjonijiet deskritti fil-punt III, bi 0,04945 g ta’ destrożju anidruż.









ANNESS III

Skoperta ta’ dqiq tal-qamħ komuni jew smida f’makkaroni, spagetti u prodotti simili (Għaġin)

(bil-metodu Young u Giles, modifikat minn Bernaerts u Gruner)

I. PRINĊIPJU

Estratt tal-kampjun ta’ l-għaġin għall-analiżi li huwa ppreparat billi jintuża solvent mhux polari.

Dan l-estratt huwa kromatografat fuq saff irqiq ta’ ġel silika biex jiġu separati l-isterols preżenti fid-diversi frazzjonijiet tal-band form.

Huwa possibli li jiġi determinat jekk il-prodott eżaminat ġiex manifatturat esklużivament minn qamħ durum jew minn qamħ komuni, jew minn taħlita tat-tnejn skond in-numru ta’ bands b’kuluri vivaċi. Huwa possibli li jiġi determinat ukoll jekk ġewx miżjuda bajd.

II. L-APPARAT U L-KIMIKA

1. Omoġenizzatur jew mitħna biex jinkiseb qamħ għat-tħin li jkun jista’ jgħaddi minn passatur ta’ qies standard b’ xibka ta’ 0,200 mm.

2. Passatur ta’ qies standard b’xibka ta’ 0,200 mm.

3. Evaporatur b’banjumarija għall-evaporazzjoni taħt pressjoni mnaqqsa.

4. Folja rqiqa tal-ħġieġ, pjanċa rqiqa ta’ l-aluminju jew rinforz xieraq ieħor b’qisien ta’ 20 ċm × 20 ċm miksi b’saff irqiq ta’ ġel silika. Jekk is-saff irqiq jrid jiġi ppreparat, għandu jiġi użat ġel silika mħallat b’13 % ġips, u għandu jiġi applikat f’saff ta’ 0,25 mm b’apparat xieraq skond l-istruzzjonijiet tal-manifattur.

5. Mikropipetta biex tqis 20 mikrolitri.

6. Kontenitur bl-għatu tajjeb biex jiġu żviluppati il-kromatogrammi.

7. Atomizzatur.

8. Etere tal-petroleum b’punt tat-tgħollija bejn l-40 °Ċ u s-60 °Ċ, iddistillat mill-ġdid qabel jintuża.

9. Etere etile anidru għall-analiżi.

10. Karbonju tetrakloridu għall-kromatografija, iddistillat mill-ġdid qabel jintuża.

11. Aċidu fosfomolibdiku għall-analiżi.

12. 94° alkoħol etile.

III. METODU

Itħan madwar 20 g tal-kampjun għall-analiżi ħalli jgħaddi mill-passatur. Poġġi l-kampjun fi flixkun Erlenmeyer u iksi b’150 ml etere tal-petroleum. Ħallih f’temperatura normali sal-ġurnata ta’ wara. Ħawwad minn ħin għall-ħin.

Imbgħad iffiltra minn lembut Büchner li għandu apparat ta’ filtrazzjoni jew minn filtru sintered. Ittrasferixxi is-soluzzjoni ċara hekk miksuba bil-mod il-mod fi flixkun ikkalibrat ta’ 100 ml. Evaporizza s-solvent taħt pressjoni mnaqqsa billi ssaħħan il-flixkun f’banjumarija f’temperatura ta’ 40 °Ċ sa 50 °Ċ. Meta s-solvent ikun evaporizza, saħħan taħt pressjoni imnaqqsa għal-għaxar minuti oħra.

Meta l-flixkun jiksaħ, iddetermina il-piż ta’ l-estratt. Iddilwixxi l-estratt bl-etile etere fuq bażi ta’ 1 ml etile etere għal kull 60 mg ta’ l-estratt.

Attiva s-saffi rqaq billi twassalhom għal temperatura ta’ 130 °Ċ għal tlett sigħat. Ħallihom jiksħu f’dessikatur li jikkontjeni ġel silika. Folji li mhumiex użati mmedjatament jistgħu jiġu ppreservati fl-istess dessikatur.

Applika, qatra qatra, 20 mikrolitru tas-soluzzjoni ċara biex tifforma band ta’ wisa’ konstanti u tul ta’ 3 ċm fuq saff preferibbilment attivat riċentement. Ħalli s-solvent jevaporizza.

Uża kontenitur kromatografiku li l-ħitan tiegħu huma miksija b’karta li tiffiltra mxarrba kompletament bis-solvent biex tiżviluppa l-kromatogramma taħt temperatura normali b’karbonju tetrakloridu. Madwar xi siegħa wara s-solvent jilħaq għoli ta’ 18 ċm. Neħħi l-folja u ħalli s-solvent jevaporizza fil-miftuħ. Għall-separazzjoni aħjar tal-bands, żviluppa l-kromatogramma għat-tieni darba. Erġa’ ħalli s-solvent jevaporizza fil-miftuħ.

Sprejja s-saff irqiq tal-ġel silika b’soluzzjoni ta’ 20 % aċidu fosfomolibdiku f’alkoħol etile. Il-kulur tas-saff jrid ikun isfar uniformi. Żviluppa l-bands billi ssaħħan il-folja sprejjata b’temperatura 110 °Ċ għal ħames minuti.

IV. INTERPRETAZZJONI TAL-KROMATOGRAMMA

Jekk il-kromatogramma turi band waħedha ewlenija b’kulur vivaċi b’Rf ta’ madwar 0,4 sa 0,5, il-qamħ użat għall-manifattura tal-għaġin in kwistjoni huwa qamħ durum. Jekk, minflok, jidhru żewġ bands ewlenin ta’ vivaċità ugwali, il-materja prima użata huwa il-qamħ komuni. Taħlitiet ta’ qamħ durum u qamħ komuni jistgħu jiġu assessjati b’valutazzjoni tal-vivaċità relatttiva taż-żewġ bands.

Jekk hemm tlett bands (żewġ bands ta’ għoli bħal-dak tal-bands ewlenin għal-qamħ kumuni u band oħra fosthom) ikun ġie miżjud bajd ma’ l-għaġin. F’dan il-każ, il-materja prima użata huwa qamħ durum jekk il-band tan-nofs hija iktar vivaċi mill-band ta’ fuq. Imma, jekk il-band ta’ fuq hija iktar vivaċi mill-band tan-nofs, il-materja prima użata huwa qamħ komuni.









ANNESS IV







Regolament imħassar flimkien mal-lista ta’ l-emendi suċċessivi tiegħu Regolament tal-Kummissjoni (KEE) Nru 4154/87 (ĠU L 392, 31.12.1987, p. 19) Regolament tal-Kummissjoni (KE) Nru 203/98 (ĠU L 21, 28.1.1998, p. 6)









ANNESS V







Tabella ta’ Korrelazzjoni Regolament (KEE) Nru 4154/87 Dan ir-Regolament Artikoli 1 sa 4 Artikoli 1 sa 4 Artikolu 5 — — Artikolu 5 Artikolu 6 Artikolu 6 Annessi I, II u III Annessi I, II u III — Anness IV — Anness V